《益津八景 其六 觐光山色》
明代·卢龙云

城上高楼俯樾丛，山光隐映画图中。总无竞秀千岩逼，却有寻芳一径通。

天入中原形具美，地临三辅势偏雄。郁盘灵淑知无尽，长为皇家壮镐丰。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。